Man, vriendin wreed in huis vermoor | Maroela Media
Die liggame van 'n man en 'n vrou, albei in hul 50's, is in hul huis in Bethelsdorp in die Oos-Kaap gevind.
'n Vriend van die twee het Maandag omstreeks 16:30 op die liggame van Sonwabo Nquma (52) en sy vriendin, Nomvuyo Nelson (56), in hul huis afgekom, het kapt. Sandra Janse van Rensburg, woordvoerder van die polisie, gesê.
Die twee is Saterdag die laaste keer lewend gesien. Die vriend kon hulle hierna egter nie in die hande kry nie waarna hy na hul huis in Emantshilibenistraat is.
Daar was geen antwoord toe hy aan die deur klop nie waarna hy die deur oopgeskop en die twee se liggame op die grond aangetref het.
Nquma se liggaam was gedeeltelik verbrand en sy hande en voete was vasgebind. Hy het 'n oop wond aan sy kop gehad. Nelson se naakte liggaam is met verskeie kopwonde aangetref. Die huis is geplunder, maar dit is in dié stadium nog nie duidelik of enigiets gesteel is nie.
Volgens Janse van Rensburg is 'n byl naby een van die liggame gevind. "Die motief vir die moorde moet nog vasgestel word en in dié stadium ondersoek die polisie twee sake van moord."
Enigiemand met inligting oor die voorval word versoek om lt.kol. Alan Stuurman by 071 608 1642 of die Bethelsdorp-polisie by 041 404 3005 te bel.
En nou kla die ministers en andere omdat mense gereg in eie hande neem. Hierdie moorde is nou genoeg en daar moet nou iets gedoen word
Mag hierdie misdadigers hul moses tee kom.
Lafaards. Waar is die MRK nou?
N baie bekende oud Minister, het eenkeer gese die antwoord van elke probleem le in die volgende vraag. "The question is not what can the people do for me, but what can I do for the people?" Is dit miskien die rede hoekom die meerderheid mense vir die A en Gee stem? Want die mense doen niks vir hulle self nie en verwag die regering moet als gee en doen net omdat hulle vir die A en G gestem het. Waar in jou lewe het jy op enige plek op aarde gesien dat die mense huise verniet kry of "service… Lees meer »